  Туспуктэм: vk.com (Ограбление по-удмуртски, или Кин кызьы узырме) Майя Бывальцева Удмурт кылын «Кин кызьы узырме, или Ограбление по-удмуртски» фильм (6+) дась. 29-тӥ гудырикошконэ сое съёмкаосы пыриськем командалы, картинаез лэсьтыны юрттӥсьёслы возьматозы. Со сярысь Удмуртиысь тӧролэн но кивалтэтлэн пресс-службазы ивортӥз. Чакланъёсъя куарусёнэ фильмез дунтэк учкыны ӧтёзы краундфандинг платформа пыр, ӟечлэсьтон концертэ пыриськыса но мукет амалэн коньдон сётэм адямиосты. « Со юрттӥсьёсмылы тау карон, озьы ик чаклан, кудӥз милем фильмез бадӟым экран вылын адӟыны луонлык сётоз. Озьы ми адӟом, мае но кызьы тупатыны кулэ, калык дорозь фильм тупатыса мед вуоз ни » Дмитрий Могучев, «Кин кызьы узырме…» фильмлэн режиссёрез Азьвыл возьматонъёс ортчем но прокатлы удостоверение басьтэм бере, фильмез калыклы возьматозы. Выль удмурт киноез элькунысь кинотеатръёсын учкыны луоз шуыса чаклало. « Съёмочной группа аслэсьтыз кужымзэ, дырзэ, техниказэ но коньдонзэ сётӥз Удмуртиын туала тунсыко кино кылдытон понна, азьланяз со элькунын быдэс киноиндустриез азинтыны юрттоз. Рыночной условиосын таӵе фильмлэн бюджетэз 25-30 миллион манет луысал » Павел Смирнов, «Кин кызьы узырме…» фильмлэн пуктӥсь операторез Тодэ вайытом, нырысь ик кинолы тизер лэсьтӥзы, нош 2022-тӥ арын пӧсьтолэзе Ижкарын но Пичи Пурга ёросын быдэс съёмкаос ортчизы. Толшорозь монтировать каризы, туэ тулыспалэ куара бордын ужаны кутскизы. Куартолэзе киноез озвучить каризы. Тегъёс: удмурткыл кино Удмуртия  